Public procurement notice: Contract Notice
Published: 2017-10-18
Buyer: Etelä-Savon sosiaali- ja terveyspalvelujen kuntayhtymä
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2017-11-10

Technical requirements: Etelä-Savon sosiaali- ja terveyspalvelujen kuntayhtymän (ESSOTE) kuvantamisen yksikkö vastaa kuvantamispalveluiden toiminnasta Pieksämäen sairaalassa. ESSOTE toimii sairaalassa vuokratiloissa omalla hoito- ja toimistohenkilöstöllä.
Tällä tarjouspyynnöllä pyydetään tarjousta Pieksämäen sairaalan radiologin työpanoksesta natiiviröntgenkuvien lausumiseen, ultraäänitutkimuksiin ja mammografiatoimintaan. Lisäksi tarjouspyynnöllä hankitaan rekkamagneettitutkimukset ja mammografiaseulonta.
Tällä tarjouspyynnöllä pyydetään tarjousta Pieksämäen perusturvan ja ESSOTE:n erikoissairaanhoidon poliklinikoiden natiiviröntgentutkimusten lausunnoista.
Lausunnon voi antaa joko paikanpäällä digisanelua käyttäen tai etänä käyttämällä esimerkiksi ESSOTE:n RIS-toimittajan Commit Oy:n lausuntoportaalia tai vaihtoehtoista etälausuntojärjestelmää.
Lausunnon antajan tulee olla radiologian erikoislääkäri (oikeudet Suomessa) ja hänen ammattitaitoa ylläpitävä koulutuksensa on oltava ajan tasalla mukaan lukien STUK:n ST-ohjeen 1.7 mukainen säteilysuojelukoulutus.
Ultraäänitutkimukset tehdään Pieksämäen pääterveysasemalla Essoten laitteistolla (tällä hetkellä Toshiba Aplio) ja Essoten avustavalla henkilökunnalla.
Ultraäänitutkimuksia tekevän radiologin tulee kyetä tekemään asianmukaisesti sekä aikuis- että lapsipotilaiden tavanomaiset perusterveydenhuollon ja perustason erikoissairaanhoidon UÄ-tutkimukset sekä oltava valmius UÄ-ohjattuihin toimenpiteisiin.
Ultraäänitutkimuksen tekijän tulee olla radiologian erikoislääkäri (oikeudet Suomessa) ja hänellä tulee olla riittävä kokemus ultraäänitutkimuksista sekä täydennyskoulutus ajan tasalla STUK:n ST-ohjeen 1.7 mukaisesti.
Tutkimuksia on tuotettava riittävästi siten, että kiireellisiä tutkimuksia on saatavissa vähintään kaksi kertaa viikossa ja että kiireettömän tutkimuksen odotusaika ei ylitä neljää viikkoa.
Tällä tarjouspyynnöllä pyydetään tarjous mammografiatutkimusten vaatimasta radiologin työpanoksesta. Mammografiatutkimukset tehdään Pieksämäen sairaalassa. Radiologin on oltava paikalla mammografiatutkimusten aikana vähintään kerran viikossa ja täydentävä UÄ-tutkimus on mahdollista tehdä samalla kertaa radiologin toimesta. Radiologilla tulee olla valmius ohut- ja paksuneulanäytteiden ottamiseen tarvittaessa.
Mammografiatutkimuksen/täydentävän UÄ-tutkimuksen tekijän tulee olla radiologian erikoislääkäri (oikeudet Suomessa) ja hänellä tulee olla riittävä kokemus ultraäänitutkimuksista sekä täydennyskoulutus ajan tasalla STUK:n ST-ohjeen 1.7 mukaisesti.
Tällä tarjouspyynnöllä pyydetään tarjousta magneettitutkimuksista kokonaisuutena sisältäen laitteen, kuvaavan hoitajan ja lausuvan radiologin osuudet sekä mahdollisen magneettivarjoaineen kustannuksen.
Kuvausten suorittajan on oltava magneettikuvaukset hyvin hallitseva röntgenhoitaja (oikeudet Suomessa), jolla on riittävä koulutus ja kokemus työskentelyyn käytettävällä laitteella. Tutkimuksista vastaavan ja niistä lausunnon antavan henkilön tulee olla radiologian erikoislääkäri (oikeudet Suomessa) ja hänellä tulee olla riittävä koulutus ja kokemus magneettitutkimuksista. Täydennyskoulutuksen tulee olla ajan tasalla STUK:n ST-ohjeen 1.7 mukaisesti.
Tutkimuksia on tehtävä vähintään kolme kertaa kuukaudessa siten, ettei kiireettömän tutkimuksen odotusaika ylitä neljää viikkoa.
Tällä tarjouspyynnöllä pyydetään tarjousta Pieksämäen kaupungin järjestämisvastuulle kuuluvista mammografiaseulonnoista. Mammografiaseulonnat on toteutettava Pieksämäen sairaalan tiloissa tai niiden välittämässä läheisyydessä. Seulontojen suorittamiseen on mahdollista käyttää Pieksämäen sairaalan radiologin yksikön tiloja touko-elokuussa. Tarjoajan tulee käyttää mammografiaseulonnan tuottamisessa omaa henkilökuntaa ja laitteistoa.